var tag=document.createElement("script");tag.src="https://www.youtube.com/iframe_api";var firstScriptTag=document.getElementsByTagName("script")[0];firstScriptTag.parentNode.insertBefore(tag,firstScriptTag);var player;function onYouTubeIframeAPIReady(){player=new YT.Player("td_youtube_player",{height:"720",width:"960",events:{"onReady":onPlayerReady}});} function onPlayerReady(event){player.setPlaybackQuality("hd720");} .td_uid_3_6038fdf70755a_rand.td-a-rec-img{text-align:left}.td_uid_3_6038fdf70755a_rand.td-a-rec-img img{margin:0 auto 0 0} "Jekk trid ikun bniedem tassew ta' fidi, qatt m'għandek tiddisprezza l-għerf li hemm fil-ħolqien. Min huwa tassew xjenzjat jogħxa bl-istraordinarjetà ta' dak li hemm fil-ħolqien. Il-pass ta' umiltà huwa li minn dik l-ammirazzjoni tiftakar li hemm imħabba li qed tidderiġi kollox." Hekk spjega l-Arċisqof Charles J Scicluna waqt il-quddiesa f'għeluq il-120 annversarju mit-twaqqif tal-Kunsill Studenti Universitarji (KSU). Il-quddiesa saret ilbieraħ filgħaxija fil-Knisja tal-Ġiżwiti, il-Belt Valletta. Għal quddiesa attendew ukoll il-membri tal-KSU u r-rettur tal-Università ta' Malta l-Prof. L-Arċisqof jispjega li Ġesù juża żewġ elementi min-natura u jgħid min aħna. Jispjega kif l-identità tagħna tinġabar f'dawn iż-żewġ elementi li jsemmi Ġesù: il-melħ. Il-melħ fil-kultura tal-kontemporanji ta' Ġesù kien element essenzjali ta' konservazzjoni peress li ma kienx hemm refriġirazzjoni bħalma għandna llum il-ġurnata, il-melħ kien essenzjali biex l-ikel ma jaqtax. "Il-melħ kien u għadu dak li jagħti t-togħma," qal l-Arċisqof. #td_uid_2_6038fdf705530 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/02/26135235/CURIA_012-80x60.jpeg) 0 0 no-repeat}#td_uid_2_6038fdf705530 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/02/26135300/CURIA_022-80x60.jpeg) 0 0 no-repeat} 1 minn 2 Knisja.mt L-irwol tal-Kunsill Studenti Universitarji Xi tfisser li student universitarju jgħin biex il-kultura u x-xjenza, l-akkademja, jiġu ppreżervati? Waqt l-omelija l-Arċisqof qal li l-KSU għandu jifhem li jrid ikun bħal melħ – preżenza li tgħin lill-ispirtu universitarju biex ma jikkorrompi qatt ruħu bit-tellieqa għal min jiġi l-ewwel, għad-degree bħala xi ħaġa li hija l-ikbar għan tal-esperjenza universitarja. Isemmi kif l-esperjenza tal-università trid tkun esperjenza li lil bniedem tkabbru fis-sentimenti nobbli tas-solidarjetà, tal-għerf u l-għaqal fis-sens tal-Istat, l-altruwiżmu ta' min jagħti ħajtu fil-professjoni li jkun imsejjaħ għaliha, u li juża l-għerf għall-ġid tal-bnedmin. Iżda jekk ma jkunx hemm dan il-melħ, l-università ssir esperjenza utilitarja, titlef ir-ruħ tagħha. "Bla ma rridu nħarsu lejn l-istudenti tal-università u nistaqsu: kif se jkunu l-mexxejja ta' għada? Dawn qegħdin magħna. L-esperjenza professjonali ta' wara l-università mhix kapaċi tgħaġġnek daqskemm kapaċi tgħaġġnek esperjenza pożittiva ta' kollaborazzjoni u ta' impenn f'dawn is-snin formattivi," sostna l-Arċisqof Scicluna. Waqt l-omelija jagħmel referenza għall-enċiklika soċjali l-iżjed reċenti tiegħu, Fratelli Tutti, meta l-Papa Franġisku jitkellem fuq il-fratellanza. Hawn isemmi kif l-università trid tkun dan il-proċess fejn l-istudent mhux biss jirċievi formazzjoni akkademika mill-aqwa. "Mhux biżżejjed li jkun iffaċilitat l-istudju u ffaċilitata r-riċerka tagħna. U ta' dan hemm bżonn inkunu grati lejn l-istituzzjonijiet. Imma hemm bżonn ukoll li b'mod speċjali l-KSU jkun ir-ruħ fil-qalb tal-korp studentesk, li jimpenja ruħu għall-għanijiet li jmorru lil hemm, li jħarsu iktar 'il bogħod." Kif għandu jkun student universitarju? Dwar dan il-punt l-Arċisqof Charles J Scicluna ssuġġerixxi ftit elementi li jħosshom ta' attwalità. Isemmi kif; l-istudent universitarju għandu bżonn jagħmel spazju f'qalbu u f'ħajtu għal min hu fqir l-istudent universitarju, hu u jikber u jagħti ħajtu, irid jiftakar li jrid ikun ta'servizz l-istudent universitarju jrid ikun ukoll persuna li jkollha sens tal-Istat Xi tfisser li l-istudent universitarju jrid ikun ukoll persuna li jkollha sens tal-Istat? "Fi żmien il-kolonjaliżmu konna nwaħħlu fir-re jew fir-reġina; qabel konna nwaħħlu fil-granmastru. Illum m'għandna 'l ħadd f'min inwaħħlu għax jew rajna f'idejna u allura aħna responsabbli, jew inkella għadna bil-mentalità pwerili ta' gvern jikkmanda u jiena nagħmel li jfettili," qal l-Arċisqof Scicluna li semma' wkoll kif is-sens tal-Istat huwa li 'l quddiem ikollna mhux professjonisti imma studenti li jinkwetaw għad-demokrazija tal-pajjiż, li jinkwetaw li t-treġija tkun treġija nadifa, trasparenti, integra, u leali u li l-KSU huwa b'xi mod arena fejn dawn il-virtujiet u l-ideali jitħaddmu. L-Arċisqof sellem lill-istudenti ta' żmienu li rrifjutaw id-diktat tal-awtoritajiet u integraw l-istudenti tal-Fakultà tat-Teoloġija fil-KSU. Permezz ta' din id-deċiżjoni tal-istudenti, li kienet tmur kontra d-diktat ta' min kien fil-poter, l-istudenti tat-teoloġija kellhom vuċi u rwol. Fl-aħħar tal-omelija hu appella sabiex l-istudenti jfittxu li jkunu bnedmin ta' xjenza, ta' tagħlim, anke f'dawk li huma x-xjenzi umanistiċi u mhux biss fiżiċi. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_6038fdf707871_rand.td-a-rec-img{text-align:left}.td_uid_4_6038fdf707871_rand.td-a-rec-img img{margin:0 auto 0 0}